Diari Oficial de la Generalitat Valenciana


Sumari del DOGV 5572, del 07-08-2007 (2007/10804)

CONVOCATÒRIA 047/2007, de la Direcció General d'Administració Autonòmica, per la qual s'anuncia per a la provisió pel sistema de lliure designació, de dos llocs de treball de naturalesa funcionarial, en la Conselleria de Justícia i Administracions Públiques.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5572

Data del DOGV
:   07-08-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10193


Data del document
:   31-07-2007

Organisme emissor
:   Conselleria de Justícia i Administracions Públiques

Tipus de document
:   Anunci

Anàlisi jurídica

 Descriptors 

:   * concurs administratiu
    * administració regional
    * professió administrativa

CONVOCATÒRIA 047/2007, de la Direcció General d'Administració Autonòmica, per la qual s'anuncia per a la provisió pel sistema de lliure designació, de dos llocs de treball de naturalesa funcionarial, en la Conselleria de Justícia i Administracions Públiques. [2007/10516]  
Vist que hi ha dos llocs de treball vacants, grup A, sectors indistint i general, en la conselleria de Justícia i Administracions Públiques, inclosos en les relacions de llocs de treball vigents, aprovades per Resolució d'esta Direcció General de 27 de desembre de 2006 (DOCV núm. 5.418, de 30 de desembre), la provisió dels quals s'ha d'efectuar pel sistema de lliure designació, d'acord amb el que disposa la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, i fent ús de les competències que legalment tinc conferides, esta Direcció General resol convocar per a la provisió, els llocs de treball que es relacionen en la base tercera d'esta resolució, d'acord amb les bases següents:  
Primera. Participants  
Lloc número 3236:  
Podran participar en esta convocatòria els funcionaris de carrera de l'administració del Consell o de les corporacions locals de la Comunitat Valenciana seleccionats pel sistema previst per l'article 10.1 del Text Refós de la Llei de Funció Pública Valenciana, del mateix grup i sector del lloc que es convoca, que reunisquen els requisits i condicions d'acord amb la seua respectiva classificació.  
Lloc número 4052:  
Podran participar en esta convocatòria els funcionaris de carrera de l'administració del Consell i d'altres administracions públiques, del mateix grup i sector del lloc que es convoca, que reunisquen els requisits i condicions d'acord amb la seua classificació, a excepció del personal docent, investigador i sanitari.  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 15 dies hàbils comptats des de l'endemà de la publicació d'esta convocatòria en el Diari Oficial de la Comunitat Valenciana. Cosa que podrà fer-se en el registre general de la conselleria de Justícia i Administracions Públiques, Historiador Chabàs, 2, 46957 València, en els servicis centrals i territorials de les distintes conselleries o en les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà fotocòpia del DNI del sol·licitant, curriculum vitae i documentació justificativa dels mèrits al·legats. Si dita documentació ja constara en el Registre de Personal de la Generalitat, només caldrà citar-los en la sol·licitud, sense aportar els documents corresponents.  
Tercera. Llocs que es poden sol·licitar  
1- Lloc de treball número: 3236: secretari/ària general administratiu/va  
conselleria/Organisme: Justícia, Interior i Administracions Públiques   
Centre de destí: Sotssecretaria  
Localitat lloc: València  
Naturalesa: funcionarial  
Sector: general  
Requisits: grup A  
Complement de destinació: nivell 30  
Complement específic: E050  
Forma de provisió: lliure designació  
Funcions:   
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic i funcional del centre directiu al qual estiga adscrit.   
- Dirigir i coordinar les unitats inferiors.  
2- Lloc de treball número: 4052: cap Gabinet Tècnic  
conselleria/Organisme: Justícia, Interior i Administracions Públiques   
Centre de destí: Sotssecretaria  
Localitat lloc: València  
Naturalesa: funcionarial  
Sector: indistint (G/E)  
Requisits: grup A  
Complement de destinació: nivell 28  
Complement específic: E050  
Forma de provisió:  
- Lliure designació  
- Obert a altres administracions públiques  
Funcions:   
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic i funcional del centre directiu al qual estiga adscrit.   
- Dirigir i coordinar les unitats inferiors.  
Quarta. Comissió de valoració  
La comissió de valoració de la present convocatòria estarà integrada per:  
Titulars:  
Presidenta:  
Marisa Viciano Aguirre, cap Àrea de Relacions amb l'administració de Justícia, conselleria de Justícia i Administracions Públiques.  
Vocals:  
?Luisa Romero Forteza, cap Servici Recursos Humans, conselleria de Justícia i Administracions Públiques.  
- Carmen Beut Blasco, cap Servici Formació i Justícia Gratuïta, conselleria de Justícia i Administracions Públiques.  
- Carmen Cots Soler, cap Àrea de Funció Pública, conselleria de Justícia i Administracions Públiques.  
- José Albert Cebellán, representant de la Direcció General d'Administració Autonòmica.  
- Un representant del sindicat CC.OO.  
- Un representant del sindicat UGT.  
- Un representant del sindicat IGEVA  
- Un representant del sindicat CSIF.  
- Un representant del sindicat STAPV-Iv.  
Vocal secretària:  
Teresa Gadea Cola, representant de la Direcció General d'Administració Autonòmica.  
Suplents:  
Presidenta:  
Begoña Duart Quiles, cap Àrea de Gestió de l'Oficina Judicial, conselleria de Justícia i Administracions Públiques.  
Vocals:  
- Carmen García Galdón, coordinadora assessora secretari autonòmic, conselleria de Justícia i Administracions Públiques.  
- Ana Masiá Llorca, tècnica de Provisió de Llocs de Treball, conselleria de Justícia i Administracions Publiques.  
- David Martí Pachón, cap Secció de Provisió de Llocs de Treball, conselleria de Justícia i Administracions Públiques.  
- José Moreno Soler, representant de la Direcció General d'Administració Autonòmica.  
- Un representant del sindicat CC.OO.  
- Un representant del sindicat UGT.  
- Un representant del sindicat IGEVA.  
- Un representant del sindicat CSIF.  
- Un representant del sindicat STAPV-Iv.  
Vocal secretari:  
Rafael Carrión Peinado, representant de la Direcció General d'Administració Autonòmica.  
El funcionament de la comissió de valoració s'adaptarà al que establix la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Cinquena. Adjudicació de les destinacions  
La comissió de valoració immediatament abans de redactar la proposta de resolució, la posarà de manifest a les persones interessades en el tauler d'anuncis dels servicis centrals de València i els territorials de Castelló, Alacant i València, de la conselleria de Justícia i Administracions Públiques.  
Les persones interessades podran, en un termini de 10 dies hàbils, al·legar i justificar el que estimen pertinent davant de la comissió de valoració de la convocatòria. Una vegada redactada per la comissió la proposta de resolució, amb les al·legacions i justificacions presentades, tant les estimades com desestimades, seran elevades a la conselleria corresponent. El conseller o òrgan competent en què radique el lloc emetrà un informe previ al corresponent nomenament en relació al candidat que considere més idoni, tenint en compte els criteris de mèrit i capacitat discrecionalment adoptats. A la vista d'allò que s'ha exposat es dictarà la resolució que procedisca i serà remesa a la Direcció General d'Administració Autonòmica per a la seua publicació.  
De conformitat amb el que es disposa en els paràgrafs 2n i 3r de l'article 16.10 de la Llei de Funció Pública Valenciana, en relació amb el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, els llocs convocats s'adjudicaran d'acord amb la nova adscripció derivada de la mencionada estructura organitzativa.  
Sisena. Resolució   
Esta convocatòria es resoldrà en un termini no superior a tres mesos, comptats des de l'endemà a la data de finalització del termini de presentació d'instàncies.  
En la resolució d'esta convocatòria s'indicarà expressament la data de començament dels terminis de cessament i presa de possessió.  
No obstant això, la conselleria o òrgan competent on radique el lloc podrà proposar que es declare desert el lloc, a pesar de l'existència de candidats que reunisquen els requisits mínims exigits, si considera que cap no resulta idoni per al lloc convocat.  
Setena. Recursos  
La present resolució posa fi a la via administrativa. d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà al de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.  
València, 31 de juliol de 2007. El director general d'Administració Autonòmica: Pedro Javier García Ribot.  
ANNEX I  
Model d'instància  
Núm. convocatòria: ... Núm. lloc: ...  
Conselleria: ...  
Ordre de preferència: ...  
Cognoms: ...  
Nom: ... DNI/NRP: ...  
Adreça oficial: ...  
Telèfon oficial: ... Fax més pròxim: ...  
Adreça particular: ...  
Relació professional amb la Generalitat Valenciana: ...  
Núm. lloc actual: ... Conselleria: ...  
Relació professional amb altres administracions públiques: ...  
Destinació actual: ...  
Cos/escala a què pertany: ...  
Llista de documents que presenta (assenyaleu amb una x):  
 1. Fotocòpia del DNI.  
 2. Currículum.  
 3. Certificacions relatives a:  
 3.1. Antiguitat.  
 3.2. Titulacions.  
 3.3. Grau personal.  
 3.4. Treball realitzat  
 3.5. Cursos de formació i perfeccionament.  
 3.6. Coneixements de valencià.  
 3.7. Coneixements d'idiomes comunitaris.  
 4. Altres certificats.  
València, ... d ... de 2007  
Firma  
DIRECTOR GENERAL D'ADMINISTRACIÓ AUTONÒMICA